OpenLLM-France/wikimedia huggingface dataset:
# Llibre de cuina/Receptes/Cabrit amb carxofes farcides
### Ingredients

* 1 cuixa de cabrit (d'un pes aproximat de quilo i mig).
* 2 alls.
* 1 ceba mitjana.
* 12 xampinyons de llauna.
* 12 carxofes tendres.
* 150 grs. de llard.
* 1 tomàquet gros.
* 1/2 quilo de patates.
* 1 llimona.
* 1 tassa d'esmorzar plena de salsa de tomàquet.
* 1 gotet de vi ple de xerès sec.
* 1/4 de litre d'oli.
* Sal.
* Aigua.
* 1 tassa d'esmorzar plena de brou.

### Preparació

Passarem fort alls pelats per la cuixa del cabrit i l'amanirem amb sal, la posarem en una rostidora amb el llard, la ceba pelada i tallada a trossos grossos i el tomàquet pelat i netejat, també tallat, ficant-la al forn i rostint-la fins que estigui ben flonja i daurada, i la ruixarem amb el gotet de xerès i una mica d'aigua freda. Entre tant, netejarem les carxofes, els traurem les fulles exteriors i un xic de les interiors, per formar com unes cassoletes, i les courem amb aigua i sal. Una vegada cuites, les farcirem amb una cullerada de salsa de tomàquet espès i un xampinyó (també les podem farcir amb pesols), les gratinarem uns moments al forn abans de servi-les. Les patates millor si són petites, les pelarem i les fregirem en oli abundant. La cuixa, ja rostida, la posarem en una plàtera, voltant-la amb les patates i les carxofes farcides i gratinades. La salsa de la rostidora la barrejarem amb el brou, passant-la per passador i abocant-la molt calenta al damunt de la carn. La servirem acabada de fer.
# Llibre de cuina/Receptes/Cabrit rostit amb puré de patates
### Ingredients

* Un quilo de cabrit en un sol tros.
* 50 grs. de mantega.
* 500 grs. de patates.
* 1/4 de litre de llet.
* 1 gotet de vi, ple de vi blanc sec.
* 2 pastanagues mitjanes.
* 2 cullerades grosses plenes de farina.
* 1 cullerada grossa plena de pebre dolç.
* 2 alls.
* Julivert fresc.
* 50 grs. de llard.
* Aigua.
* Sal.

### Preparació

En una cassola al foc hi tirarem el llard, la cansalada tallada a trossets, els alls pelats i picats, julivert picat, les pastanagues pelades i trossejades, el pebre, sal, una cullerada de farina i el cabrit, que deixarem fer a foc moderat. Quan la carn ja estigui feta, colarem la salsa, possant-ho tot novament al foc i afegint-hi la restant farina torrada. Farem un puré amb les patates, la mantega, la llet i sal, i servirem el cabrit en una plata, amb la seva salsa, i voltant-ho amb el puré de patates.
# Portuguès/Dies, mesos, estacions

<< Torna cap a la pàgina principal
| Os dias da semana | Os meses do ano | As estações do ano |
| (dies de la setmana) | (els mesos de l'any) | (les estacions de l'any) |
| domingo (diumenge) | Janeiro (gener) | Primavera (primavera) |
| segunda-feira (dilluns) | Fevereiro (febrer) | Verão (estiu) |
| terça-feira (dimarts) | Março (març) | Outono (tardor) |
| quarta-feira (dimecres) | Abril (abril) | Inverno (hivern) |
| quinta-feira (dijous) | Maio (maig) | |
| sexta-feira (divendres) | Junho (juny) | |
| sábado (dissabte) | Julho (juliol) | |
| | Agosto (agost) | |
| | Setembro (setembre) | |
| | Outubro (octubre) | |
| | Novembro (novembre) | |
| | Dezembro (desembre) | |
# Portuguès/Introducció

Benvinguts al viquillibre de portuguès. Aquí podràs aprendre les diferentes parts del llenguatge portuguès i les referències gramàtiques i el nostre curs.
Hi ha diferències entre el portuguès parlat a Portugal (portuguès europeu) i el que es parla al Brasil (portuguès brasiler). Aquest curs hi ha dos nivells per a cada tipus de portuguès. També hi ha parts de vocabulari i de gramàtica.
# Portuguès/Nivell I/Lliçó 1

Retornar a la pàgina principal – Retornar al nivell I – Anar a la lliçó 2
Benvinguts al curs de portuguès de Viquillibres. Bona sort, o hauríem de dir, boa sorte!
* Diàleg 1
* Ricardo: Bom dia. O meu nome é Ricardo. Tudo bem?
* João: Tudo bem, obrigado. E você?
* Ricardo: Estou bem, obrigado. Qual é o seu nome?
* João: O meu nome é João.
* Ricardo: Muito prazer.
* João: Adeus!
* Ricardo: Adeus!
Explicació del diàleg:
Bom dia - literalment vol dir "bon dia", però, com en català, s'utilitza per dir "bon matí". Altres salutacions:
Olá - Hola Boa tarde - Bona tarda Boa noite - Bona nit.
D'aquesta manera, en Ricardo comença diguent "bon dia" o "hola". Després ell es presenta.
O meu nome é Ricardo - Em dic Ricardo.
En llenguatge informal, o en el llenguatge parlat generalment, "Chamo-me João" és més utilitzat.
Aquesta és una resposta d'una pregunta d'en Ricardo:
Como se chama? - Com et dius?
Como significa "Com", i você és una manera de dir "tu" o "vostè".
* El dígraf 'ch' en portuguès és pronunciat com 'x' de 'xocolata'.
Tornem al diàleg. En Ricardo pregunta:
Como está?
Igual que el castellà, significa "Com està?". En aquest quadre es pot veure les similituds entre verbs portuguesos, catalans i castellans; en el cas d'"estar" i "ser", són iguals que en català, "comer" i "abrir", igual que el castellà; en canvi, "falar" i "ter" s'assemblen però són diferents:
Ara farem un cop d'ull a la conjugació del verb ESTAR. Només coneixem la forma 'está' del diàleg.
ESTAR - Estar
| Jo estic | Eu est | ou |
| Te estàs (forma familiar) | Tu est | ás |
| Ell està | Ele est | á |
| Ella està | Ela est | á |
| Tu estàs (forma normal) | Você est | á |
| Nosaltres estem | Nós est | amos |
| Vosaltres esteu | Vocês est | ão |
| Ells estan (also elas, vocês) | Eles est | ão |
Mirem ara el diàleg. En Ricardo diu Estou bem. Podem veure que la primera paraula significa 'estic'. Bem significa 'bé'. Per tant, en Ricardo ha dit 'estic bé'.
Hi ha diferentes formes de dir tu, igual que en català:
* Tu – Molt fet servir a Portugal i en algunes regions del Brasil. És com dir 'tu' en català, té la mateixa traducció.
* Você – Traduït com a 'vostè'. És una forma més formal.
* Vocês – Ploral de 'tu' o 'você'.
També hi ha la forma Vós que s'utilitza en el nord de Portugal i a la literatura clàssica.
Muito prazer significa És un plaer.
Adeus significa Adéu.
* Ara practica una mica el que has après.
* Tradueix al portuguès.
* 1. Em dic Luís.
* 2. El meu nom és Helena.
* 3. Com estàs?
* Tradueix al català.
* 4. Ele está bem.
* 5. Muito prazer.
* 6. Chamo-me Derek.
* 7. O meu nome é Jill.
* Solucions
* 1. Chamo-me Luís.
* 2. O meu nome é Helena
* 3. Como estás?
* 4. Ell està bé.
* 5. És un plaer.
* 6. Em dic Derek.
* 7. El meu nom és Jill.
Torna a la pàgina principal – Torna al Nivell I – Vés a la lliçó 2
# Portuguès/Nivell I/Lliçó 4

Retorna cap a la pàgina principal – Torna cap al Nivell I – Vés a la lliçó 5
* Diàleg 4
* Ricardo: Bom dia, João. De onde você é?
* João: Sou de Lisboa. E você?
* Ricardo: Sou de Londres.
* João:É inglês? Sou americano, mas agora moro em Lisboa.
* Ricardo: Gosta de Lisboa?
* João: Sim, muito.
* Ricardo: Meus pais são portugueses. Eles moram em Londres.
Aquesta vegada en Ricardo i en João estan parlant d'on són, on viuen i de la nacionalitat que són.
De onde você é? - D'on ets?
En João respon:
Sou de Lisboa - Sóc de Lisboa.
Recordes què vol dir "sou"? Significa "sóc" (del verb "ser"). Doncs tenim "Jo sóc de...".
* Tradueix al català.
* 1. Sou de Melbourne.
* 2. Você é de Washington
* 3. Eles são do Rio de Janeiro.
* 4. Tu és de Paris.
* Tradueix al portuguès.
* 5. Jo sóc d'Edinburgh
* 6. Vosaltres sou d'Auckland.
* 7. D'on és ella?
* 8. D'on veniu, vosaltres?
* Respostes
* 1. Jo sóc de Melbourne
* 2. Tu ets de Washington.
* 3. Ells són de Rio de Janeiro.
* 4. Tu ets de Paris.
* 5. (Eu) sou de Edinburgh
* 6. Tu és de Auckland
* 7. De onde é ela?
* 8. De onde somos?
Mirem ara les diferents nacionalitats.
| MASCULÍ | FEMENÍ | MASCULÍ PLURAL | FEMENÍ PLURAL |
| Els adjectius que són regulars acaben en... ||||
| -o | -a | -os | -as | Més adjectius: mexicano - Mexicà indiano - Hindú braseileiro - Brasiler britânico - Britànic italiano - Itali' |
| americano - Americà | americana | americanos | americanas | Més adjectius: mexicano - Mexicà indiano - Hindú braseileiro - Brasiler britânico - Britànic italiano - Itali' |
| australiano - Australià | australiana | australianos | australianas | Més adjectius: mexicano - Mexicà indiano - Hindú braseileiro - Brasiler britânico - Britànic italiano - Itali' |
| Els següents adjectius són una mica diferents. Acaben en... ||||
| -ês | -esa | -eses | -esas | Adjectius con aquests: chinês - Xinès japonês - Japonès português - Portuguès |
| inglês Anglès | inglesa | ingleses | inglesas | Adjectius con aquests: chinês - Xinès japonês - Japonès português - Portuguès |
| francês Francès | francesa | franceses | francesas | Adjectius con aquests: chinês - Xinès japonês - Japonès português - Portuguès |
| Adjectius con aquests: chinês - Xinès japonês - Japonès português - Portuguès ||||
| belga- Belgian | belga | belgas | belgas |
Alguns exemples?
* as meninas canadianas - les noies canadenques
* a mulher australiana - la dona australiana
* o homem belga - l'home belga
* os homens franceses - els homes francesos
* Ara saps com dir d'on ets, d'on vens, què t'agrada fer i què faràs en un dia. Ara, per practicar, escriu una carta a un amic portuguès imaginari, fent servir el vocabulari bàsic. Inclou preguntes com, per exemple, "Como se chama você?"
Torna a la pàgina principal – Torna al nivell I – Vés a la lliçó 5
# Portuguès/Nivell I/Lliçó 5

Índex – Vés a la lliçó 6
* Diàleg 5
* Ricardo: Bom dia. Quero comprar uma camisa.
* Carla: Sim, certamente. As roupas estão ali.
* Ricardo: Obrigado. Quero uma camisa branca.
* Carla: O senhor quer também uma camisa preta?
* Ricardo: Não. Mas quero um chapéu
* Carla: Certamente. Obrigada.
En aquest diàleg, en Ricardo és en una botiga de roba. Allà, ell pregunta a la dependenta, la Carla, si tenen una camisa blanca (uma camisa branca). També pregunta per um chapéu, que significa "un barret". Fins ara, ens hem trobat paraules amb l'article "un/una", que s'anomenen "indefinits" (oposat a les paraules amb l'article "el/la", que són anomenats "definits"). Això succeeix perquè "un/una" és indefinit (no ens diu quina camisa o barret és). Fixem-nos en aquesta taula:
| UN | UNA | UNS | UNES |
| Masculí | Femení | Masculí | Femení |
| um | uma | uns | umas |
Vegem ara alguns exemples.
* o gato e um gato - el gat i un gat
* os pêssegos e uns pêssegos - els préssecs i uns préssecs
* a casa e uma casa - la casa i una casa
* as árvores e umas árvores - l'arbre i uns arbres
Si no ho heu deduït, us preguntareu què vol dir aquesta e. Senzill: és el connector i significa "i".
Ara practiquem una mica amb alguns exercicis
* Converteix les següents frases de "definit" a "indefinit"
* 1. Os sapatos = ______ sapatos (les sabates/unes sabates)
* 2. As gravatas = ______ _________ (les corbates/unes corbates)
* 3. A saia = ______ _________ (la faldilla/una faldilla)
* 4. O chapéu = ______ _________ (el barret/un barret)
* Respostes
* 1. uns
* 2. umas
* 3. uma
* 4. um
Una altra paraula important que s'ha de conèixer és Quero. Significa "vull". Però com qualsevol verb, existeix amb altres conjugacions.
Você quer alguma coisa? - Vols alguna cosa? Sim, quero uma camisa branca. - Sí, vull una camisa blanca.
O senhor quer também uma camisa preta?
Também significa "també". Per tant, si traduïm l'última pregunta ens trobarem amb "Vols també una camisa negra?". També hem après que você és més educat que tu. No obstant hi ha un altre nivell més elevat usat en portuguès. O senhor es fa servir per persones que no coneixes bé, o persones a les quals has de mostrar respecte, com un director d'una empresa o un professor. No obstant, aquesta forma canvia segons el gènere de la persona amb qui estàs parlant i la quantitat, com es pot veure en la taula de sota:
| o senhor el senyor | a senhora la senyora | a menina la senyoreta | os senhores els senyors | as senhoras les senyores | as meninas les senyoretes |
# Portuguès/Conjuncions
## Apèndix de gramàtica: les conjuncions

Les conjuncions són paraules que uneixen frases. Les conjuncions més comunes en portuguès són:
e - i
Os colegas bebem café frio e chá quente
Els col·legues bevem cafè fred i te calent.
mas - però, mes
Este copo está vazio, mas o outro copo está cheio.
Aquest got està buit, però l'altre got està ple.
porque - perquè
Eu tento interessar-me por política porque tenho que ir votar para o mês que vem. Estic intentant d'interessar-me en la política perquè he d'anar a votar el mes que ve.
enquanto - mentre
Ele cantou enquanto os seus pais ouviam.
Ell cantava mentre els seus pares escoltaven.
logo - per tant
Estou cansado, logo não me vou levantar.
Estic cansat, per tant no em vull aixecar.
# Portuguès/Nivell I
## Nivell 1: Parlar el portuguès

Bem vindo! Benvingut a aquest curs de portuguès.
* Lliçó 1 Aprèn com dir hola, jo sóc, tu ets...
* Lliçó 2 Com dir que t'agrada alguna cosa, com descriure coses i com dir "el"
* Lliçó 3 Explica què faràs i quin dia de la setmana.
* Lliçó 4 Més sobre com descriure coses i nacionalitats.
* Lliçó 5 Roba, com parlar correcament i com dir que necessites alguna cosa.
* Lliçó 6 Aprèn com formular preguntes en portuguès.
* Lliçó 7 Aprèn les hores i contar fins a deu.
* Lliçó 8 Com dir "jo coneixo".
* Lliçó 9 'Això', 'allò' i 'aquell', més números i comparar coses.
* Lliçó 10 Com dir "jo ho tinc" o "és aquí".
# Portuguès/Interjeccions
## Apèndix de gramàtica: interjeccions

Una interjecció és una paraula curta usada per expressar una o més emocions. T'ajudaran a millorar el teu portuguès.
Els parlants de portuguès són molt expressius, per tant és obligada una familiarització amb aquests termes.
então - Quan és usat com una inerjecció, então pot significar "d'alguna manera!". Normalment significa "Doncs..."
Ah! - Significa el mateix que en català.
Socorro! - Significa "Ajuda'm!".
Vamos! - Similar a então.
Puxa! - Expressa admiració, semblant a "Uau!"
Perdão! - Significa "Perdó!"
Arre! - Significa "Vinga!"
Per crear una expressió interjectiva amb un adjectiu, farem el mateix que en català, utilitzant l'estructura Que + adjectiu!. Per exemple:
* Que bom! - "Que bonic!"
* Que medo! - "Quina por!"
* Que terrível! - "Que terrible!"
# Llibre de cuina/Receptes/Tallarines amb pollastre
### Ingredients

* 1 paquet de tallarines (500 g més o menys).
* 2 alls.
* 1 pebrot fresc, vermell o verd.
* 1 pollastre petit, 800 g de pes.
* 1/4 de quilo de tomàquets frescos.
* 1 gotet de vi ple de vi negre.
* 1 tassa d'esmorzar plena d'oli.
* Sal.
* Aigua.

### Preparació

Tallarem el pollastre un cop netejat a trossos petits i l'adobarem amb sal i amb els alls picats. Posarem al foc una cassola amb oli i hi daurarem el pollastre, després hi afegirem la ceba pelada i molt picada i el pebrot tallat a trossos, així com els tomàquets pelats, netejats i tallats. Ho deixarem fer a poc a poc i hi afegirem el vi. Ho deixarem al foc fins que estigui en el seu punt. Courem les tallarines en aigua abundant amb sal uns deu minuts i els escorrerem quan els haurem cuit. Presentarem el pollastre i les tallarines en una plàtera recoberts amb tota la seva salsa i ben calents.
# Llibre de cuina/Receptes/Taronjes farcides
### Ingredients

* 6-8 taronges.
* 2 cullerades de farina de blat de moro (Maicena).
* 2 cullerades de sucre.
* Canyella en pols (opcional).
* Menta fresca (opcional).

### Preparació

Expremerem el suc de les taronges. Reservarem el suc d’una taronja en un got per dissoldre-hi la farina de blat i reservarem també les pells de les taronges. En una olla, escalfarem la resta del suc. Hi afegirem el sucre i ho barrejarem. Quan comenci a bullir, afegirem el got amb la barreja de suc i farina i ho remenarem fins que torni a bullir. Ho retirarem del foc i deixarem que es refredi una mica. Abocarem el suc a les pells de taronja. Si volem, hi podem afegir una mica de canyella i/o menta fresca. Ho posarem a la nevera i ho deixarem durant 1 hora.
# Llibre de cuina/Receptes/Torrades catalanes
### Ingredients

* 1 pa de 1/2 quilo o 3 panets.
* Aiguardent d'anís.
* Sucre.
* 1 rovell d'ou.
* 1/2 litre d'oli.
* Aigua.
* Sucre fi.
* 5 ous crus.

### Preparació

Tallem el pa de forma quadrada d'uns 3 centrímetres de costat per un de gruix. El xoparem en aigua a la qual haurem posat sucre i aiguardent d'anís. El passarem pels ous batuts i el fregirem en oli roent. Servirem aquestes torrades empolsades amb el sucre fi.
# Llibre de cuina/Receptes/Tastet
### Ingredients

* Sang de tocino.
* Ronyons.
* All.
* Cor de porc.
* julivert.
* Ou.
* Vinagre.
* Pebre.

### Preparació

Bulliu el cor i els ronyons a la caldera. Per menjar-los amaniu-los amb all, julivert, ou, vinagre i pebre.
# Llibre de cuina/Receptes/Tapaplana a la cassola
### Ingredients

* 750 grs. de tapaplana o tapa.
* 5 pastanagues mitjanes.
* 5 cebes mitjanes.
* 4 patates.
* Aigua.
* Sal.
* 400 grs. de pèsols frescos.
* 1/4 de litre d'oli.
* 1 tomàquet.
* 1 got d'aigua ple de vi blanc.
* Aigua.

### Preparació

Bullirem en aigua amb sal, quatre pastanagues, les patates i quatre cebes. Aplanarem bé la carn i l'amanirem amb sal lligant-la amb un cordillet molt fi. En una cassola al foc amb l'oli (o amb el llard) hi tirarem l'altra ceba pelada i tallada a trossos, l'altra pastanaga, el tomàquet gros i la carn. Quan estigui daurat hi afegirem el vi blanc i l'aigua que gairebé ho cobreixi i ho deixarem bullir fins que quedi com una salsa. Apartarem la carn i la deixarem refredar; traurem els codillets i la tallarem en porcions ben primes. Colarem la salsa i la posarem una altra vegada a la cassola amb la carn. Presentarem la carn en una plata guarnida amb les verdures posades per grups; pèsols, pastanagues, cebes i patates.
# Llibre de cuina/Receptes/Timbal de gambes i peus de porc

La recepta timbal de gambes i peus de porc són uns peus de porcs farcits amb gambes, naps negres i esferificació de ceps i gelat de castanyes.

## Ingredients

* 8 peus de porc
* 5 mantellines
* 16 gambes de Palamós
* 2 naps negres
* 100 grams de farina
* 150 grams de ceps
* Oli oliva
* 2.5 grams de gluconolactat sosa
* 2.5 grams d’alginat sosa
* 550 grams de puré de castanyes
* 100 grams de pro-crema sosa
* 0.50 grams de glucosa pols Sosa
* Sal negra Palm Island, sal comuna i pebre
* 1 litre d’aigua envasada
* 25 mil·lilitres de brandi

## Preparació

Bullim els peus de porc, els desossem i els reservem. Netegem les gambes, les piquem i reservem. Amb els óssos elaborem un fons fosc juntament amb els caps de gambes i ho reservem. Fem un timbal amb els peus i les gambes a l'interior, els refredem. Per llavors desemmotllar-los i embolcallar-los amb mantellina.
A continuació bullim els naps negres, els enfarinem, els fregim i els deixem coent al fons fosc. Seguidament elaborem una esferifcació amb uns ceps amb gluconolactat i alginat. Preparem un gelat de castanyes amb pro-crema i glucosa en pols. Finalment marcarem els timbals salpebrats a la paella i emplatem segons la imatge.

## Estris necessaris

Els estris que calen són una sorbetera, uns gastrònoms, un minipimer, unes cassoles, una parisina, unes paelles, una espàtula, una aranya, una escumadora, uns motlles cilíndrics, unes pinces, una balança, una proveta, un cassó, un batedor, un xinès, un colador, un encenedor i un sedàs

## Referències

Martí Aupí, David. «Concurs "Fem bullir l'olla 2015"». Consell Comarcal del Baix Empordà, 2015.
# Llibre de cuina/Receptes/Tonyina a la brasa
### Ingredients

* 400 grs. de tonyina tallada en 4 trossos gruixuts.
* 4 cullerades grosses plenes d'oli.
* 1 cullerada grossa plena de vinagre.
* Sal.
* 1 branquilló de farigola.
* Julivert fresc.
* 2 alls.
* 2 tomàquets madurs.
* Salsa all-i-oli.
* 1 cullerada grossa plena de mostassa.

### Preparació

Netejada la tonyina, la disposarem en un plat fons, li tirarem la sal, el vinagre i una cullerada d'oli. S'estaran en aquesta marinada uns 20/30 minuts. Prepararem les graelles o la planxa i hi rostirem la tonyina que anirem regant al oli. Picarem al morter els tomàquets ben madurs i pelats amb els alls rostits i una mica de julivert picat. Quan servirem la tonyina posarem al damunt de cada tall una cullerada d'aquesta salsa. Servirem a part la salsa all-i-oli a la qual haurem agregat la mostassa.
# Llibre de cuina/Receptes/Timbal de poma i botifarra dolça

El timbal de poma i botifarra dolça és un plat elaborat en un motlle amb botifarra dolça i amb diferents textures de poma amb caramel i crumble (una variant de pastís de fruita amb mantega, farina i sucre que s'enforna).

## Ingredients

* 6 pomes Golden
* 1 branca de canyella
* 1 pell de llimona
* 2 botifarres dolces
* 25 grams d'ametlla en pols
* 50 grams de nata líquida
* 100 grams de farina
* 50 grams de mantega
* 160 grams de sucre
* 100 grams de mel

### Per a l'almívar

Vegeu-ne més a Recepta de l'almívar.
* 500 grams de sucre de llustre
* 200 grams d'aigua

## Estris necessaris

￼Calen ganivets, un colador, motlles rodons petits, safates, paper de forn, una batedora, una paletina, una cassola, una escumadora, una espàtula, bols, un ratllador i un pelador.

## Preparació

En primer lloc, fem un almívar amb l'aigua, el sucre, la canyella i la pell de llimona, i hi bullim les botifarres dolces.
Per una altra banda, pelem i laminem les pomes; i, un cop s'hagin tret les botifarres de l'almívar, posarem a coure aquestes làmines. No llençarem les peles de poma tallades a tires, ja que les saltarem amb una mica de mantega per a la decoració.
Un cop estiguin cuites les pomes i les botifarres, traurem la canyella i la llimona i acabarem de caramel·litzar l'almívar fent un caramel per decorar el timbal.

### Per al crumble de mel

Amb la mel farem un caramel i l'estirarem ben prim, el deixarem refredar i el triturarem. Posteriorment, barrejarem l'ametlla en pols, la farina, la nata, el caramel de mel triturat, els 160 g de sucre i la mantega en daus i freda. Un cop ben mesclat, ho deixarem refredar un altre cop. Un cop fred l'estendrem sobre un silpat, per donar-li forma de galeta. Es cou al forn, i finalment s'esmicola per obtenir el crumble.

## Bibliografia

Condal, Jordi; Sanjuan, Albert. «Concurs "Fem bullir l'olla 2015"». Consell Comarcal del Baix Empordà, 2015.
# Llibre de cuina/Receptes/Tomàquets farcits a la catalana
### Ingredients

* 8 tomàquets grossos.
* 1/4 de quilo de botifarra catalana.
* 1 cullerada grossa plena de pa ratllat.
* 1 tassa d'esmorzar plena d'oli.
* Julivert fresc.
* 1 all.
* Sal.

### Preparació

Tallarem els tomàquets pel mig, els buidarem i els col·locarem en una plàtera per al forn. Els empolsarem amb sal i tirarem un raget d'oli cru. Triturarem la polpa dels tomàquets junt amb la botifarra, farcint amb tot això els tomàquets amb una cullera. Empolsarem els tomàquets amb pa ratllat i julivert i l'all picats. Hi tornarem a tirar oli cru pel damunt i els farem 15 minuts al forn.
# Llibre de cuina/Receptes/Tonyina estofada
### Ingredients

* 800 grs. de tonyina tallada a talls gruixuts.
* 50 grs. de cansalada.
* 4 cebes mitjanes.
* 3 alls.
* 2 porros.
* 1 gots de vi ple de vi blanc.
* 1 pastilla de xocolata ratllada.
* 1/2 tassa d'esmorzar plena d'oli.
* 2 cullerades d'aigua.
* 1 cullerada grossa plena de pa ratllat.
* Julivert fresc.
* Una mica de llorer.
* Sal.
* Pebre blanc en pols.
* Aigua.
* Pa fregit a triangles.

### Preparació

Posarem en una cassola al foc, l'oli i la cansalada picada. Un cop rostida hi afegirem la tonyina i la daurarem bé, tirant-hi el vi blanc, les cebes i alls, pelats i picats. Ho adobarem amb sal i pebre, deixant-ho fer lentament durant 25/30 minuts, llavors afegirem aigua segons convingui. Gairebé al final hi addicionarem el pa ratllat i la xocolata ratllada. Servirem la tonyina guarnida amb els triangles de pa fregit.